KAMERS wat Inspireer boekbekendstelling | KAMERS/Makers
Om die bekendstelling van ons pragtige nuwe koffietafelboek, KAMERS wat Inspireer, te vier het ons 'n spoggerige kuier met vriende van KAMERS en media by KAMERS Stellenbosch gehou. Dit was 'n gesellige aand langs Webersburg se dam, met KAMERS eienaars Magdel Kemp en Wanda du Toit, wat gedeel het oor waar ons vandaan kom, die inspirasie vir die boek en die samestellingsproses. Hulle het ook die boek opgedra aan Amelia "Mielie" van Zyl, stigter van KAMERS.
Skrywer, filantroop, stylikoon en selfverklaarde "KAMERS groupie," Anet Pienaar-Vosloo, was die gasspreker en het lekker gesels oor die impak van KAMERS op SA se ekonomie. Sy het ook 'n spesiale oomblik met Isabella Niehaus, skrywer van KAMERS wat Inspireer gedeel.
Ons wil graag vir Jonathan Ball uitgewers bedank wat in ons en hierdie boek geglo het. 'n Reuse dankie gaan ook aan Bella en Lizl Dreijer, wat KAMERS en ons uitstallers se stories so besonders in woorde en foto's vasgevang het.
Dit is 'n besonderse ervaring om 'n droom op papier vasgevang in 'n boekwinkel te sien en ons raak opgewonde elke keer wat nog 'n boek 'n huis kry. Lees meer oor die boek of kry jou kopie in die KAMERS Online Store.
Inspirasie, bewondering, plesier! Dis die drie woorde wat die skeppende span vroue opsom wat vir een van die grootste rewolusies in die Suid-Afrikaanse markbedryf gesorg het. Hulle skep nie net werk en geleenthede nie maar laat drome waar word. – Anet Pienaar-Vosloo
KAMERS bly vir my 'n ongelooflike inspirasie. Ek maak plek op my koffietafel vir dié boek. 'n Visuele plesier! – Johnny Hamman, Kokkedoor-wenner 2014